24/03/2017 | Administración LocalMunicipal
Bergondo
Secretaría
Bases para a contratación dun/ha técnico de medio ambiente ao abeiro do PMA 2016

Bases da convocatoria para a contratación dun/ha técnico/a de Medio Ambiente ao abeiro do PMA 2016. Por Resolución de Alcaldía núm.14/2017, de 11 de xaneiro, aprobaranse as bases indicadas que se transcriben a continuación: " Alejandra Pérez Máquez, alcaldesa-presidenta do Concello de Bergondo (A Coruña) APROBACIÓN DAS BASES PARA A CONTRATACIÓN DUN/HA TÉCNICO DE MEDIO AMBIENTE AO ABEIRO DO PMA 2016. Vista a necesidade de urxente de contratar temporalmente a un TÉCNICO DE MEDIO AMBIENTE durante catro meses ao abeiro do Plan Provincial de Medio Ambiente (PMA) 2016 da Deputación Provincial da Coruña, visto o informe asinado conxuntamente pola Secretaría e Intervención Municipais de data 14/12/2016, e tendo en conta as facultades que me confire o artigo 21.1g da Lei 7/85, de 2 de abril, Reguladora de Bases de Réxime Local, RESOLVO: Primeiro: Iniciar o proceso de selección polo procedemento de concurso para a contratación laboral temporal dun/há técnico de medio ambiente durante catro meses. Segundo: Aprobar as bases e o modelo de solicitude que rexerán o proceso selectivo que a continuación se transcriben: O obxecto desta convocatoria é cubrir, mediante concurso, unha praza Técnico de Medio Ambiente ao abeiro do Plan de Medio Ambiente 2016 da Deputación Provincial da Coruña. Lei 7/1985, de 2 de abril, Reguladora das Bases do Réxime Local; Real Decreto lexislativo 781/1986, de 18 de abril, polo que se aproba o texto refundido das disposicións legais vixentes en materia de réxime local; Lei 5/1997, de 22 de xullo, de Administración Local de Galicia; Decreto 95/1991, do 20 de marzo pola que se aproba o Regulamento de selección de persoal da Comunidade Autónoma de Galicia; Lei 30/84, de 2 de agosto, de Medidas para la Reforma de la Función Pública; Real Decreto 2720/1998, de 18 de decembro, polo que se desenvolve o artigo 15 do Estatuto dos Traballadores en materia de contratos de duración determinada; Real Decreto 896/1991, de 7 de xuño, de regras básicas e programas mínimos a que se debe axustar o procedemento de selección dos funcionarios da Administración Local; e supletoriamente, o Real Decreto 364/1995, de 10 de marzo, polo que se aproba o Regulamento Xeral de ingreso do persoal ó servizo da Administración Xeral do Estado. Lei 39/2015, de Procedemento Administrativo Común das Administracións Públicas. Lei 40/2015, de Réxime Xurídico do Sector Público A contratación realizarase a través da modalidade de contrato de obra ou servizo, a xornada completa, e coas retribucións previstas na memoria remitida coa solicitude do Plan de Medio Ambiente 2016 da Deputación Provincial da Coruña. A duración da obra ou servizo será de 4 meses. As vacacións e o horario, que poderá ser partido en xornada de mañá e tarde, e de luns a domingo, adaptaranse ás necesidades do servizo. Para participar nas probas selectivas os aspirantes deberán reunir os requisitos que a continuación se indican, referidos todos e cada un deles á data de remate do prazo de presentación de solicitudes e deberán manterse durante todo o proceso selectivo: a) Ser español ou nacional dalgún dos estados membros da Unión Europea ou nacional dalgún estado en que en virtude dos tratados internacionais realizados pola Unión Europea e ratificados por España sexa de aplicación a libre circulación de traballadores. Tamén poderá participar, calquera que sexa a súa nacionalidade, o cónxuxe dos españois e dos nacionais doutros estados membros da Unión Europea, e o dos nacionais dalgún estado en virtude dos tratados internacionais celebrados pola Unión Europea e ratificados por España cando sexa de aplicación a libre circulación de traballadores, sempre que non estean separados de dereito. Así mesmo, coas mesmas condicións poderán participar os seus descendentes e os do seu cónxuxe sempre que non estean separados de dereito, sexan menores de vinte e un anos ou maiores da dita idade dependentes. b) Ter cumpridos os 16 anos de idade. c) Estar en posesión da Licenciatura ou Grado en Bioloxía, ou Licenciatura ou Grado en Ciencias Ambientais; ou da Licenciatura ou Grado en Enxeñería Forestal e do Medio Natural. d) Posuír a capacidade funcional para o desenvolvemento das tarefas habituais da praza á que aspira, sen que se padeza enfermidade ou limitación física ou psíquica incompatible coas funcións do posto. A condición de discapacitado e a súa compatibilidade acreditarase coa oportuna certificación. Os aspirantes con discapacidade farán constar na súa instancia se precisan adaptación para as probas. e) Non ter sido separado, mediante expediente disciplinario, do servizo de calquera Administración Pública, nin atoparse inhablitado para o exercicio das funcións públicas por sentenza firme. As instancias solicitando tomar parte neste proceso selectivo presentaranse mediante instancia dirixida á Sra. Alcaldesa de Bergondo no modelo oficial que se facilitará na devandita entidade. Presentaranse no Rexistro Xeral Municipal, durante o prazo de cinco (5) dias hábiles contados a partir do día seguinte ao da publicación destas bases no Boletín Oficial da Provincia, Taboleiro de Anuncios do Concello de Bergondo e na páxina web municipal (www.bergondo.es). Naqueles casos que non se presenten no Rexistro Xeral do Concello, deberán adiantarse por fax (981 794 233) dentro do prazo anteriormente sinalado. Á instancia achegaranse inescusablemente: - Fotocopia do Documento Nacional de Identidade. - Fotocopia dalgún dos títulos esixidos no apartado C. - Documentos xustificativos dos méritos que se aleguen para o concurso, que deberán ser orixinais ou fotocopias debidamente dilixenciadas. Non serán tomados en consideración nin valorados os que non se acrediten debidamente en todos os seus extremos, no momento de presentación de instancias. O Tribunal non avaliará os méritos que non se aporten ou acrediten desta maneira. Rematado o prazo de presentación de instancias, a Presidencia da Corporación, ditará resolución na que se aprobará a lista provisional de admitidos/as e excluídos/as que se publicará no Taboleiro de Edictos do Concello, e concederase un prazo de dous (2) días hábiles para os efectos de reclamacións ou subsanación de erros. As reclamacións, se as houbese, serán resoltas na resolución pola que se aprobe a lista definitiva que se publicará do mesmo xeito que a provisional. Nesta mesma resolución figurará a composición do tribunal, o lugar e data da celebración das probas selectivas. No caso de que por circunstancias excepcionais houbese que modificar lugar, data ou hora da valoración de méritos, publicarase no Taboleiro de Edictos do Concello. O tribunal estará constituído por: Presidente/a: Un funcionario designado pola alcaldía. Secretario/a: Un funcionario designado pola alcaldía. Vogais: Alomenos tres vogais designados pola alcaldía. Os/as vogais deberán ter titulación ou especialización igual ou superior á esixida para o acceso á praza convocada. Os integrantes do tribunal deberán absterse de formar parte destes, cando concorran as circunstancias previstas no artigo 23 da Lei 40/2015, notificándoo á autoridade convocante, ou cando realizaran tarefas de preparación a probas selectivas nos cinco anos anteriores á publicación desta convocatoria. Os aspirantes poderán recusar os membros do tribunal de acordo co artigo 24 da mencionada Lei. O Tribunal non poderá constituírse nin actuar sen a presenza de máis da metade dos seus membros, sexan, indistintamente, titulares ou suplentes. En todo caso será necesaria a presenza do Presidente/a e do Secretario/a ou de quen os substitúan. O tribunal resolverá, por maioría de votos dos seus membros presentes, todas as dúbidas e propostas que se produzan para a aplicación das normas contidas nestas bases, e estará facultado para resolver as cuestións que poidan suscitarse durante a realización das probas, así como adoptar as medidas necesarias para garantir a debida orde nas mesmas. Os tribunais poderán dispoñer a incorporación de asesores especialistas para as probas en que así o estimen necesario ou conveniente. Os anteditos asesores actuarán con voz e sen voto; limitaranse ao exercicio das especialidades técnicas en base ás cales colaboran no respectivo tribunal. As resolucións do tribunal vinculan á administración sen prexuízo de que esta, de ser o caso, poida proceder a súa revisión de acordo co previsto no artigo 106 e seguintes da Lei 39/2015, de 1 de outubro, de Procedemento Administrativo Común das Administracións Públicas. Nas bases específicas que completen estas bases xerais se concretarán os méritos que se valorarán na fase de concurso, así como os criterios de valoración dos mesmos. Unha vez rematada a cualificación dos aspirantes, o Tribunal publicará no Taboleiro de Edictos do Concello a relación de aprobados por orde de puntuación. O resultado final do proceso de selección virá determinado pola suma da cualificación da fase de concurso. En caso de empate, terán preferencia aqueles aspirantes que obtivesen maior puntuación no apartado A-1. Finalmente, en caso de que continuara existindo un empate procederase a un sorteo público entre os implicados. O tribunal presentará á Sra. Alcaldesa a proposta do/a candidato/a que obtivese maior puntuación para o seu nomeamento sen que en ningún caso exceda do número de prazas convocadas. Calquera proposta de aprobados que contraveña o anteriormente estabelecido será nula de pleno dereito. O/a aspirante proposto/a achegará no prazo de tres (3) días hábiles, contados a partir da publicación da lista de aprobados no Taboleiro de Edictos os documentos seguintes: - Fotocopia (que deberá presentarse xunto co orixinal para o seu cotexo) do Documento Nacional de Identidade. - Fotocopia (que deberá presentarse xunto co orixinal para o seu cotexo) do Título académico esixido. - Certificado médico acreditativo de posuír a capacidade funcional para o desenvolvemento das tarefas habituais da praza á que se aspira, e no que se fará constar que non se padece enfermidade ou limitación física ou psíquica incompatible coas funcións do posto. - Declaración xurada de que non foi separado/a mediante expediente disciplinario do servizo de ningunha Administración Pública, nin encontrarse inhabilitado/a para o exercicio da función pública por sentencia firme. - Declaración xurada de non encontrarse incurso en ningunha causa de incapacidade e incompatibilidade de conformidade coa lexislación vixente e referido ó momento da súa toma de posesión. O/a aspirante que faga valer a súa condición de persoas con discapacidade deberá presentar certificado dos órganos competentes do Ministerio de Traballo e Seguridade Social que acredite tal condición e igualmente deberán presentar certificado dos citados órganos ou da administración sanitaria acreditativo de compatibilidade co desempeño das tarefas e funcións correspondentes. A non presentación dentro do prazo fixado da documentación esixida nesta Base, e agás nos casos de forza maior, o cando do exame da mesma dedúzase que carecen dalgún dos requisitos sinalados na base 3.ª, non poderán formalizar o contrato e quedarán anuladas as actuacións, sen prexuízo da responsabilidade en que incorrera por falsidade na solicitude de participación. Rematado o proceso selectivo e presentada a documentación polo/a interesado/a, a Sra. Alcaldesa efectuará o nomeamento a favor do/a candidato/a proposto/a e asinará o contrato laboral nun prazo de cinco (5) días naturais. Ao rematar o proceso selectivo formarase unha relación das persoas, en orde descendente de puntuación. Os que formen parte da mesma poderán ser chamados (sempre respectando a orde da lista), para cubrir prazas similares ou situacións de renuncia voluntaria, procesos de incapacidade temporal, maternidade ou calquera outra circunstancia, en prazas de similares características deste concello. Cando un dos aspirantes incluídos na lista fose chamado para ocupar un posto, ao rematar o período de contratación recuperará o seu lugar inicial na mesma, de xeito que pode ser chamado novamente para outra contratación. No caso de que un aspirante sexa chamado e rexeite a contratación, pasará ao derradeiro lugar da lista. Esta convocatoria, as súas bases e cantos actos administrativos se deriven delas ou da actuación do tribunal, poderán ser impugnados polos interesados nos casos e na forma establecida pola Lei 39/2015, de 1 de outubro, de Procedemento Administrativo Común das Administracións Públicas. O sistema de selección será de concurso de méritos. As retribucións serán as previstas na memoria remitida coa solicitude do Plan de Medio Ambiente 2016 da Deputación Provincial da Coruña. FASE DE CONCURSO: Valoraranse os seguintes méritos: A.1.–Experiencia profesional ou servizos prestados, ata un máximo de 6 puntos. Por servizos prestados en calquera Administración Pública ou empresa privada como técnico de medio ambiente ou similar: 0,10 puntos por mes, ata un máximo de 6 puntos. A acreditación dos servizos prestados efectuarase mediante certificación expedida pola secretaría do concello ou entidade pública onde se teñan prestado os servizos, ou como se sinala a continuación para a empresa privada; para a empresa privada certificado de vida laboral expedido pola Tesourería Xeral de Seguridade Social acompañado do certificado de empresa no que conste a categoría na que se teñen prestado os servizos e/ou contrato de traballo. A non presentación de ambos documentos (vida laboral + certificado de empresa e/ou contrato de traballo) suporá a non valoración do mérito alegado. Só se avaliarán os servizos prestados nos últimos cinco anos, referidos á data na que remate o prazo de presentación de solicitudes. Non se terán en conta os servizos prestados como autónomo. A.2 Cursos ou outra formación académica, ata un máximo de 6 puntos: -posesión de máis dun título universitario dentro deste ámbito: 1 punto por cada título universitario a maiores. -máster ou doutoramento en campos afíns ao posto de traballo: 1 punto por cada un deles. -cursos relacionados coa actividade e tarefas do posto de traballo a desenvolver impartidos por unha Administración Pública ou entidade pública ou homologadas por elas, por exemplo: avaliación de impacto ambiental, sistemas de información xeográfica, axenda local 21, sistemas de xestión ambinental, educación ambiental, interpretación do patrimonio, voluntariado ambiental: – De menos de 20 horas: 0,10 puntos por curso. – De 20 a 40 horas: 0,30 puntos por curso. – De máis de 40 horas: 0,50 puntos por curso. Os cursos onde non figuren expresamente o número de horas, valoraranse con 0,05 puntos por curso. A puntuación máxima que se poderá acadar no apartado A.2 será de 6 puntos. A acreditación dos cursos efectuarase mediante copia dos correspondentes certificados ou diplomas expedidos por calquera Administración Pública ou entidades públicas ou homologadas por elas. Non serán obxecto de avaliación os certificados expedidos por academias privadas. Bergondo, 10 de xaneiro de 2017=A alcaldesa =Alejandra Pérez Máquez Dº/Dª. titular do DNI nº., e con enderezo a efectos de notificación, en., CP., Teléfono:. EXPOÑO: - Que solicito ser admitido/a para as probas de proceso selectivo por concurso correspondente a un posto de TÉCNICO DE MEDIO AMBIENTE, de acordo coa convocatoria publicada no Taboleiro de Edictos do Concello. - Declaro coñecer as Bases reguladoras desta convocatoria, as cales acepto. - Que reúno todos os requisitos esixidos na Base cuarta. - Que achego a esta solicitude, de acordo coas citadas bases, a documentación seguinte:  Fotocopia do carné de identidade.  Fotocopia dos títulos esixidos no apartado C.  Documentación relativa aos méritos alegados: En Base ao exposto SOLICITO: A miña inclusión no proceso selectivo, convocado polo Concello de Bergondo. Bergondo, de de 2017 Sra. Alcaldesa do Concello de Bergondo” Terceiro: Que se proceda de acordo co estipulado nas referidas bases, procedendo a presentar instancias, segundo o modelo oficial que se achega con estas bases. En Bergondo, na data que figura na marxe. A alcaldesa Dou fe; A secretaria Alejandra Pérez Máquez Ana Mª Cacharrón Castelos" Bergondo, 21 de marzo de 2017 A alcaldesa Alejandra Pérez Máquez